บอร์ด D ไฟเขียวเพิ่มทุนขายผถห.เดิม 40 ล้านหุ้น สัดส่วน 5:1 ราคา 2.50 บ./หุ้น แถมวอร์แรนต์
บอร์ด D ไฟเขียวเพิ่มทุนขายผถห.เดิม 40 ล้านหุ้น สัดส่วน 5:1 ราคา 2.50 บ./หุ้น แถมวอร์แรนต์
บอร์ด D ไฟเขียวเพิ่มทุนขายผถห.เดิม 40 ล้านหุ้น สัดส่วน 5:1 ราคา 2.50 บ./หุ้น แถมวอร์แรนต์
7 ต.ค. 2562

บริษัท เดนทัล คอร์ปอเรชั่น จำกัด (มหาชน) หรือ D แจ้งว่าที่ประชุมคณะกรรมการบริษัทในวันนี้อนุมัติให้ลดทุนจดทะเบียน โดยตัดหุ้นที่ยังไม่ได้นำออกจำหน่าย หลังจากนั้นให้เพิ่มทุนจดทะเบียนเป็น 140 ล้านบาท จากเดิม 100 ล้านบาท โดยออกหุ้นใหม่ 80 ล้านหุ้น พาร์หุ้นละ 0.50 บาท  จัดสรรไม่เกิน 40 ล้านหุ้น ขายให้กับผู้ถือหุ้นเดิมในอัตราส่วน 5 หุ้นเดิม ต่อ 1 หุ้นใหม่ ที่ราคาหุ้นละ 2.50 บาท ระหว่างวันที่ 13-17 ม.ค.63
ส่วนหุ้นเพิ่มทุนที่เหลือไม่เกิน 40 ล้านหุ้น จะใช้รองรับการใช้สิทธิของใบสำคัญแสดงสิทธิที่จะซื้อหุ้นสามัญ (วอร์แรนต์) ที่จะออกวอร์แรนต์ชุดที่ 1 (D-W1) ไม่เกิน 40 ล้านหน่วย จัดสรรให้ฟรีแก่ผู้ถือหุ้นเดิมที่จองใช้สิทธิซื้อหุ้นเพิ่มทุน ในอัตราส่วน 1 หุ้นสามัญใหม่ ต่อ 1 หน่วย โดยมีอายุไม่เกิน 2 ปี อัตราการใช้สิทธิ 1 หน่วย ต่อ 1 หุ้นใหม่ ที่ราคาใช้สิทธิหุ้นละ 4 บาท
บริษัทจะนำเงินที่ได้จากการเพิ่มทุนไปใช้เป็นเงินทุนหมุนเวียนเพื่อรองรับการขยายธุรกิจ และนำไปชำระเงินกู้ยืมจากสถาบันการเงิน ทั้งนี้ กำหนดประชุมวิสามัญผู้ถือหุ้นครั้งที่ 1/2562 ในวันที่ 17 ธ.ค.62 เพื่อพิจารณาเรื่องดังกล่าว